open-index/open-wikipedia-markdown huggingface dataset:
På en klar dag

***På en klar dag*** (originaltittel: ***On a Clear Day You Can See Forever***) er en amerikansk romantisk filmmusikal fra 1970, regissert av Vincente Minnelli. Manuset til Alan Jay Lerner basert på boken hans for scenemusikalen *[[On a Clear Day You Can See Forever]]*. Lerner skrev sangtekstene til musikalen, mens Burton Lane komponerte musikken. *På en klar dag* er sett på som en av filmhistoriens fremste musikaler.

## Handling
På ordre fra hennes forlovede Warren deltar Daisy Gamble i undervisning gjennomført av psykiater Marc Chabot for å få hjelp til å kvitte seg med røykingen hennes. Hun går gjennom et forsøk på hypnose, og forsøker å overbevise Chabot om kurere nikotin-avhengighet med hypnoterapi. Det oppdages at Daisy er en reinkarnasjon av Lady Melinda Winifred Waine Tentrees fra det 19. århundre som ble født som den uekte datteren til en Tjenestepike. Hun anskaffet journaler til barn på et barnehjem og bruke informasjon til å presse barnas velstående foreldre. Hun giftet seg til slutt med adelsmann Robert Tentrees, men senere ble hun anklaget for spionasje og forræderi etter at han adelsmannen forlot henne.

Etter hvert som hypnose-øktene deres utvikler seg, oppstår det komplikasjoner når Chabot begynner å bli forelsket i Daisy's eksotiske tidligere personlighet. Daisy begynner også å få følelser for Marc Chabot. Hans kollegaer ved universitetet krever at han enten gir opp hans forskning, ellers må han si opp sin stilling med universitetet. Når hun venter på Chabot på kontoret hans, hører Daisy ved et uhell et bånd-opptak fra en av hennes hypnose-økter. Hun oppdager at Chabots interesse er begrenset til Lady Melinda, men at han egentlig ikke bryr seg om Daisy.

## Medvirkende
* Barbra Streisand som Daisy Gamble
* Yves Montand som Marc Chabot
* Larry Blyden som Warren Pratt
* Bob Newhart som Dr. Mason Hume
* Simon Oakland som Dr. Conrad Fuller
* John Richardson som Robert Tentrees
* Jack Nicholson som Tad Pringle
* Roy Kinnear som Prince Regent

## Musikkalbum
Musikken til filmen ble også sluppet ut på et eget musikkalbum.
### Side 1
# «Hurry! It's Lovely Up Here» - sunget av Barbra Streisand
# «On a Clear Day» - orkester og kor
# «Love with All the Trimmings» - sunget av Barbra Streisand
# «Melinda» - sunget av Yves Montand
# «Go to Sleep» - sunget av Barbra Streisand

### Side 2
# «He Isn't You» - sunget av Barbra Streisand
# «What Did I Have That I Don't Have?» - sunget av Barbra Streisand
# «Come Back to Me» - sunget av Yves Montand
# «On a Clear Day» - sunget av Yves Montand
# «On a Clear Day» (Reprise) - sunget av Barbra Streisand

## Referanser


## Eksterne lenker
* 
* 
* ''On a Clear Day You Can See Forever'' hos BarbraArchives.com
Sokolov

**Sokolov** (tysk: *Falkenau an der Eger*) er en by i Vest-Böhmen i Tsjekkia. Den ligger ved elva Svatavas munning i Ohře i regionen Karlovy Vary.

Den første skriftlige omtale av Sokolov er fra 13. april 1279 under navnet *Falkenau/Falknov*. Byen var eiendommen til de adelige slektene Nothaft og senere Schlick. Schlick-familien bygde her en liten borg, som ble ombygd til et slott på 1500-tallet.

Etter slaget på Det hvite berg gikk Sokolov til slekten Nostic. Under tredveårskrigen ble byen og slottet brent gjentatte ganger. Byen og slottet ble gjenoppbygd på 1760-tallet av Jan Hartvík Nostic. På 1700-tallet var det en stor utvikling innen håndverk og humledyrking.

Fram til 1918 var byen en del Habsburgmonarkiet, og sete for *Falkenau a.d. Eger Bezirk*, et av de 94 *Bezirkshauptmannschaften* i Böhmen. I 1919 ble byen, som var en del av det tyske språkområdet, utropt til en del av Deutschösterreich, men ble kort tid etter en del av Den første tsjekkoslovakiske republikk.

Fra 1938 til 1945 var Falkenau en av kommunene i Sudetenland. Under andre verdenskrig var byen stedet for en underavdeling av Flossenbürg konsentrasjonsleir. Leiren ved Falkenau ble okkupert av amerikanske militære den 6. mai 1945. Nesten hele byens befolkning, tyskere, ble utvist etter 1945. Byen ble omdøpt til Sokolov i 1948 etter slaget ved Sokolovo (1943) i Ukraina, der tsjekkoslovakiske soldater hadde hatt kjempet sammen med sovjetiske soldater på østfronten i andre verdenskrig. Navnene *sokol* og det tyske *falke* har likevel samme betydning: «falk».

## Referanser


## Eksterne lenker
*
ButterFly

***ButterFly*** er det 16. studioalbumet til artisten Barbra Streisand, spilt inn og utgitt i 1974. Produsenten for albumet var Streisands daværende kjæreste Jon Peters. Albumet inneholder moderne popmusikk fra et rikt antall låtskrivere, så vel som tolkninger av eldre poplåter. I et intervju med Larry King har Streisand sagt at *ButterFly* er det albumet hun er minst fornøyd med.

Albumet solgte til gull i USA med et salg av 500 000 eksemplarer.

## Sporliste
# «Love in the Afternoon» (Ben Geminaro, Evie Sands, Richard Wiseman)&nbsp;– 4:07
# «Guava Jelly» (Bob Marley)&nbsp;– 3:17
# «Grandma's Hands» (Bill Withers)&nbsp;– 3:27
# «I Won't Last a Day Without You» (Paul Williams, Roger Nichols)&nbsp;– 4:19
# «Jubilation» (Paul Anka, Johnny Harris)&nbsp;– 3:55
# «Simple Man» (Graham Nash)&nbsp;– 3:03
# «Life on Mars?» (David Bowie)&nbsp;– 3:11
# «Since I Don't Have You» (Joseph Rock, James Beaumont, Lenny Martin)&nbsp;– 2:52
# «Crying Time» (Buck Owens)&nbsp;– 2:52
# «Let the Good Times Roll» (Shirley Goodman, Leonard Lee)&nbsp;– 4:54

## Singler
* «Guava Jelly» / «Love in the Afternoon» (1974) 
* «Jubilation» / «Let the Good Times Roll» (1975) 

## Referanser


## Eksterne lenker
*
Kéköldi indianske territorium

**Kéköldi indianske territorium** er et territorium for bribri-folket i Costa Rica. Det befinner seg ved bygda Hone Creek i kantonen Talamanca ved den karibiske kysten, bare noen kilometer fra strandbyen Puerto Viejo. Territoriet ble oppretta i 1977, og har om lag 210 innbyggere fordelt på rundt 60&nbsp;km².

Navnet *Kéköldi* kommer av navnet på den største elva som renner gjennom territoriet. På spansk heter den Cocles.

## Se også
*Indianerreservater i Costa Rica

## Referanser
Erik Beier Jensen

**Erik Beier Jensen** (født 12. april 2000) er en norsk ishockeyspiller, som spiller for Frisk Asker.

Han er yngre bror av Tom Beier Jensen, som er europamester i leirdueskyting. 

## Idrettskarriere
;2016
Han deltar ved Vinter-OL for ungdom 2016.

## Referanser


## Eksterne lenker
* 
* Profil hos Ungdoms-OL 2016
Liste over borgermestre i Eysturkommuna

**Liste over borgermestre i Eysturkommuna**. Eysturkommuna på Færøyene ble dannet ved sammenslutningen av kommunene Gøta og Leirvík i 2009.

## Referanser
Galtvortskolen.net

**Galtvortskolen.net** var en norsk Harry Potter-nettside for barn og unge. Nettsiden ble lagt ned i utgangen av 2025, men holder fremdeles aktivt på med arrangementer. Nettstedets ledere har arrangert offisielle rollespillarrangementer for nettstedets medlemmer siden 2008. I tillegg til det har de program på andre festivaler som Desucon, Torucon og Banzaicon.

## Arrangementer
På Galtvortskolens arrangementer spiller medlemmer som den karakteren de har laget selv på nettstedet. Alle arrangementene utspiller seg i Harry Potter sin verden med kjente skoletimer fra Galtvort, tretrollmannsturneringen og rumpeldunk. Det første arrangement ble holdt til på Brattrein Hotell i Notodden i 2008, men i senere tid har de forflyttet seg til Hallingdal leirsted.

Bak er det et lag på 12 personer som står for planlegging og gjennomføring av arrangementer som passer best for barn og unge fra 11 til rundt 20 år med interesse for Harry Potter og skuespill.

## Historie
Galtvortskolen.net ble startet opp i 2004 av initiativtaker og gründer Anica Seljestad. Brukergruppen har siden 2004 steget jevnt, og har fått godt over 1 million sidevisninger og med godt over 900 registrerte brukere.

I 2007 fikk hun Sam Eydes Nyskapningspris for sitt arbeid med barn og unge på og utenfor internett. Fra 2007 begynte nettstedets ledere å arrangere sommerleir på Notodden, hvor medlemmer selv kunne melde seg på. Sommerleiren ble i løpet av første arrangement utviklet til flere arrangementer, deriblant juleball og vinterfestival. Nettstedet arrangerer 3 offisielle arrangementer hvert år. Nettstedet har vært med i ungdomsprogrammet *[[Waschera]]* på TV 2 hvor nettstedets leder sammen med noen medlemmer fikk æren å være med.

I 2010 hadde Galtvortskolen.net ansvar for å skaffe dødsetere til den norske filmpremieren av Harry Potter og dødstalismanene. Det var medlemmene selv som var utkledd som dødsetere. Et direktesendt intervju ble sendt på NRK.

Selskapet Dogu AS overtok utfordring med å lansere en ny versjon i 2011.

I 2015 var Galtvortskolen.net's ledere med på TV-programinnslaget «Senkveld Surprise».

I 2025 ble nettsiden offisielt lagt ned. Dette skyldes for lav brukerinteraksjon og en nettside som var utdatert. I lys av dette ble det opprettet en Discord-kanal hvor brukere fremdeles kan holde kontakt med hverandre. Her kommer det også oppdateringer på de ulike arrangementene Galtvortskolen har og gjennomfører. Selv om nettsiden ikke var like populær, opplever de en økning av mennesker som vil, og deltar, på deres arrangementer som foregår som Live Action-rollespill innenfor Harry Potter-universet.

## Referanser


## Eksterne lenker
* 
* Galtvortskolens arrangementer
Usman Sani Sale Hassan

**Usman Sale** (født 27. juli 1995) er en nigeriansk fotballspiller som spiller for den finske klubben Kuopion Palloseura.

## Karriere
### Viking FK
Usman Sale undertegnet en 4-årskontrakt med klubben 1. februar 2016. Spilleren kom fra klubben Wikki Tourists i hjemlandet Nigeria, og overgangsummen ble spekulert i å ligge på rundt en million kroner. Sale fikk sin debut i Tippeligaens 1. runde, 14. mars 2016, mot Vålerenga IF på Ullevaal Stadion. Sale erstattet landsmann Suleiman Abdullahi etter 90 minutter. Sale scoret sitt første mål i den 29. runden av Tippeligaen, i en kamp mot Bodø Glimt på Aspmyra Stadion 30. oktober 2016. Spilleren fikk totalt 9 kamper i løpet av 2016-sesongen, derav 2 kamper fra start.

Usman Sale måtte i oktober 2019 forlate Viking FK etter at han ikke kom tilbake fra en ferie i Nigeria til avtalt tid. Først 2 måneder etter avtalt ferieslutt dukket han opp på trening.

## Meritter
 **[[Viking FK]]**
* OBOS-ligaen: 2018
*NM-cup: 2019

## Referanser


## Eksterne lenker
* 
* Spillerprofil på viking-fk.no
Aniekpeno Udoh

**Aniekpeno Christopher Udoh** (født 1996) er en nigeriansk fotballspiller som spiller for den svenske klubben Ljungskile SK.

## Karriere
### Viking FK
Aniekpeno Udoh undertegnet en 4-årskontrakt med klubben i februar 2016. Spilleren kom fra klubben Akwa United i hjemlandet Nigeria, og overgangsummen ble spekulert i å ligge på rundt én million kroner. Udoh fikk sin debut i seriens 4. runde mot Odds Ballklubb på Viking Stadion 10. april 2016. Spilleren erstattet Karol Mets etter 85 minutter i en kamp Viking ble beseiret med 2 - 0. Udoh pådro seg et benbrudd midtveis i sesongen, og mistet dermed flere måneder av sesongen. Udo fikk totalt 3 kamper i løpet av 2016-sesongen, alle som innbytter. I forkant av 2017-sesongen, ble Udoh leid ut til OBOS-liga klubben Levanger. 3. august 2017 ble det klart at Udoh sammen med lagkamerat Stian Michaelsen ville bli lånt ut til den svenske klubben Ljungskile ut 2017-sesongen.   

## Referanser


## Eksterne lenker
* 
* Spillerprofil på viking-fk.no
* Talentet: Aniekpeno Udo - Viking
Río Banano

**Río Banano** er ei elv i provinsen Limón øst i Costa Rica. Den er 34 kilometer lang, med et nedbørfelt på 207,5&nbsp;km². Den har sitt utspring på 2025 meters høyde, og renner ut i Det karibiske hav like sør for bygda Westfalia. Langs elva ligger også den lille bygda Río Banano. Banano er vannkilde blant annet for byene Limón og Moín.

Elvas nedbørfelt er et av landets fuktigste områder, med en årlig nedbør på 5&nbsp;181&nbsp;mm.

Navnet betyr «Bananelva» på spansk. Like sør for den renner det to mindre elver: Bananito og Bananito Sur.

## Eksterne lenker
* «Primera etapa del plan de manejo integral del recurso hídrico: la estrategia nacional para la GIRH en Costa Rica. (ATN/WP 8467CR). Estudio de caso sobre la cuenca de los ríos Banano y Bananito.» Rafael Oreamuno, oktober 2004.
Blyghet

**Blyghet** er en følelse som innebærer usikkerhet i sosial interaksjon, og mest sannsynlig i nye situasjoner eller med fremmede. I alvorlige tilfeller kan følelsen hindre personen fra å inngå relasjoner med andre. De prøver å holde seg i bakgrunn og forbli  usynlig. Vanlig er det vanskelig når mye oppmerksomhet rettes mot dem.

Følelsen kan blekne med tiden, for eksempel der et barn er sjenert over en fremmed kan egenskapen forsvinne når barnet blir eldre og får mer erfaring sosialt sett. Ofte skjer det i tenårene (rundt 13 år gammel). I noen tilfeller kan følelsen bli integrert som en livslang karaktertrekk. Mennesker opplever blyghet i ulik grad og på ulike områder. En skuespiller kan være høylytt på scenen, men i intervju fremstå som blyg.

Blant kjente personer som led eller lider av blyghet kan Agatha Christie, Dirk Bogarde, Charles Darwin, Charles de Gaulle, Morrisey og Françoise Hardy nevnes.

## Symptomer
### Kjennetegn
*Prater lite eller ikke i det hele tatt
*Stammer
*Lite eller ingen øyekontakt
*Står ikke i nærheten av andre
*Prater lavt

### Fysiske symptomer
*Muskelspenning
*Rødhet
*Svett
*Hjertefrekvensen øker
*Urolig mage
*Munntørrhet
*Skjelving

### Psykologiske symptomer
*Negative tanker
*Redd for å bli dømt av andre
*Redd for å bli glemt eller avvist
*Overdreven uro
*Angst
*Forlegenhet
*Nedstemthet
*Dårlig selvtillit

## Referanser
Målsjøen

**Målsjøen** ligger på kommunegrensa mellom Trondheim og Melhus i Trøndelag. Innsjøen er en eutrof (næringsrik) innsjø, med høyt artsmangfold. I nasjonal sammenheng en av de få nord for Dovre. Bunnen består av sand for det meste, med noe partier av berg i nordvest. I sør er det noe myrbunn. Nedbørsfeltet består for det meste av skog og myr, med noe dyrka mark. Berggrunnen har kalkinnslag, noe som igjen er synlig med det høye artsmangfoldet. Vegetasjonen er rik i sjøen, både av nøkkeroser, takrøyr og ulike arter tjønnaks. Buksvømmeren *Sigara fossarum* har nordlig grense i Målsjøen. Arten finnes bare i noen få innsjøer på østlandet. Av fiskeslag er ørret, røye, lake og ørekyt vanlige i sjøen. Det høye artsmangfoldet i sjøen gir et rikt fugleliv.  

Geologisk hadde Nidelva sitt andre elveløp over Målsjøen, fra sin opprinnelse i Selbusjøen. Det er tre ulike bunndyp i Målsjøen, adskilt av grunne terskler. Trolig er disse rester av dødisgroper fra siste istid. Den største har et dyp på 13 meter. Det finnes flere spor i området fra Nidelvas tre elveleier, og andre spor etter siste istid. Graver en tomter er det ikke uvanlig å finne rester av inntakte, store trær som er gamle, og stammer fra tidligere tider. Godt bevart i det sure miljøet. 

Terskelen i sør ble benyttet som vadested tilknyttet den gamle Målsjøvei, som knyttet Klæbu sammen med Gauldal. Dette var store skogområder og myr, før jorda ble dyrket opp. Veilei var vanskelig på grunn av den våte og bunnløse myra mange steder, derfor var naturlig veivalg der det var tørrest. Noe vadestedet bekrefter, med sin stein og tørre sand. 

Like ved vadestedet er det rester av en mur. Det er to slike lange murer på Målsjøens østside. Disse er etter muntlig tradisjon knyttet opp mot jakt på rein. Sørsamene holdt til på Finnaunet, som ligger på Målsjøens vestside. Her overnattet samene når de var på reise til Nidaros. Trolig ble reinen drevet til Målsjøen, for å bli slaktet der for videre salg i Trondheim. Sist utført like før andre verdenskrig.
Norge under Vinter-OL for ungdom 2016

**Norge under Vinter-OL for ungdom 2016**. Norge deltar med 73 utøvere under Vinter-OL for ungdom 2016 i Lillehammer, Norge som blir arrangert i perioden 12. til 21. januar 2016. Deltakerne er fordelt over 14 idretter; aking, alpint, bob, curling, freestyle, hopp, ishockey, kombinert, kunstløp, langrenn, skeleton, skiskyting, skøyter og snøbrett.

## Medaljer

## Medaljevinnerne

## Tropp

## Referanser
Kommutator

En **kommutator** (*fra [[latinsk]] commutare* - bytte) er en strømvender. Den tjener til å bytte om tilledningene til en strømkrets, slik at strømmen blir snudd. 

Kommutatoren blir normalt nyttet på likestrømmaskiner, der kommutatoren består av isolerte kobberlameller i en krans rundt akselen. Lamellene står hver for seg i forbindelse med visse punkter på en vikling i rotoren og kobles under rotasjonen inn i visse strømkretser via kullbørster. Nyttet i en mengde elektriske enheter og motorer f.eks i en generator/dynamo. På vekselstrømmaskiner blir det nyttet slepering, i stedet for kommutator.

## Historikk

I juli 1832 konstruerer den franske instrumentmakeren Hippolyte Pixii (1808 – 1835) det første apparatet som genererte vekselspenning ved hjelp av roterende permanentmagneter. Etter ideer fra Ampère utviklet han samme år en komponent som kan snu strømmens retning for hver halve omdreining rotoren utfører. Dermed leverte apparatet ut likespenning. Komponenten som snudde spenningen er kjent som kommutatoren. Imidlertid er det skotten William Ritchie (1790 – 1837) som er kjent som oppfinneren av kommutatoren i 1832. Ritchie hevdet å ha funnet opp kommutatoren den samme sommeren som Pixii.

## Se også
* Elektrisk motor

## Kilder
*
Elektrisk krets

En **elektrisk krets** er sammensatt av elektriske komponenter som kobles sammen ved hjelp av elektriske ledere slik at en elektrisk strøm kan flyte gjennom den ved tilkobling til en spenningskilde. Komponentene kan være  passive og/eller aktive alt etter hensikten med kretsen. Passive komponenter er elementer som ikke tilfører energi til kretsen, som for eksempel resistorer, spoler, kondensatorer. Aktive komponenter er de som kan tilføre energi til kretsen som til for eksempel transistorer.

## Passive komponenter og kretser

En passiv krets er en krets som kun består av passive komponenter. Passive komponenter tilfører ikke energi til kretsen, men absorberer tvertimot energi som omformes til andre energiformer, for eksempel til termisk energi. Reaktive passive komponenter er spoler og kondensatorer som kan lagre energi, som etterpå kan avgis tilbake til kretsen. Spoler lagrer energi i form av et magnetisk felt og kondensatorer lagrer energi i et elektrisk felt. Andre passive komponenter er transformatorer og dioder, brytere, samt flere andre. 

Passive kretser er bare nyttige når de blir koplet til spenningskilder, eller når de inngår som del av en større krets. Typiske eksempel på passive kretser er passive filtre, som eksempel delefiltret i en høyttaler, likeretter i energiforsyningsmoduler og så videre.

## Aktive komponenter og kretser

Aktive kretser inneholder en eller flere aktive komponenter som kan tilføre kretsen energi fra en eller annen form for energikilde. Transistorer, operasjonsforsterkerer og tyristorer er eksempler på aktive komponenter. Forsterkere, motorstyring og mikroprosessorer er typiske eksempler på aktive kretser. 

En skiller ofte mellom analog og digital elektronikk, men både analoge og digitale kretser er egentlig analoge på den måten at spenninger og strømmer i kretsen varierer kontinuerlig. Det som skiller dem er at i sammenheng med digitale kretser er en bare interessert i om inn- og utgangspenningene ligger innenfor et av to forhåndsdefinerte intervaller. Typisk lar en disse nivåene representere 1 og 0.
Valget i Rheinland-Pfalz 2016

**Valget i Rheinland-Pfalz 2016** var det 17. valget til Rheinland-Pfalz' landdag og fant sted 13. mars 2016. Samme dag fant landdagsvalgene i Baden-Württemberg og Sachsen-Anhalt sted.

Sozialdemokratische Partei Deutschlands (SPD) ble største parti, etterfulgt av Christlich Demokratische Union (CDU).  Det høyrepopulistiske partiet Alternativ for Tyskland stilte for første gang i landdagsvalget og ble tredje største parti med 12,6 % av stemmene.

## Valgsystem

Ved valget har hver velger to stemmer, slik det også er ved valget til Forbundsdagen. Den såkalte førstestemmen går til en direktekandidat i valgkretsen (valgkretsstemmen). Andrestemmen går til et parti eller en valgliste. Andrestemmene avgjør partienes forholdsmessige styrke i landdagen. 

Hver av de 51 valgkretsene blir representert med ett medlem i landdagen. Ytterligere 50 medlemmer velges ved landstemmen. Det kan tenkes at et parti oppnår flere direktemandater enn det resultatet av andrestemmene tilsier. I så fall blir disse partiene tildelt tilstrekkelig mange utlikningsmandater slik at det riktige styrkeforholdet oppnås.

## Utgangsposisjon
Ved landdagsvalget i 2011 fikk SPD 35,7 % av stemmene som ga 42 av landdagens 101 medlemmer. CDU ble nest største parti med 35.2 % av stemmene og har vært representert med 41 medlemmer i landdagen. De grønne ble det tredje parti i landdagen med 15,4 % av stemmene og 18 medlemmer i delstatsparlamentet. FDP fikk 4,25 % av stemmene. Partiet klarte dermed ikke å overskride sperregrensen på 5 %, og gikk ut av landdagen.

Etter valget dannet SPD og De grønne en regjeringskoalisjon, først med Kurt Beck, deretter med Malu Dreyer (begge SPD) som ministerpresident.

## Meningsmålinger

## Resultat

SPD ble største parti med 36,2 %, etterfulgt av CDU med 31,8 %. Begge partiene gjorde det litt dårligere enn i forrige valg. AfD ble fikk 12,6 % av stemmene på landsbasis og ble tredje største parti. De grønne gikk tilbake og fikk 5,3 %. FDP gikk fram i forhold til valget i 2011 og fikk 6,2 % av stemmene. Valgdeltakelsen var 70,4 %.

**Landdagsvalget i Rheinland-Pfalz 2016**
|-style="background:#E9E9E9;"
! align="left"|Parti
! Stemmer
! %
! +/-
! Representanter
! +/-
|-
| align="left"|Sozialdemokratische Partei Deutschlands (SPD)
|771516
| 36,2
| -1.7
| 39
| -3
|-
| align="left"|Christlich Demokratische Union (CDU)
| 733.669
| 31,8
| -2,1
| 35
| -6
|-
| align="left"|Alternativ for Tyskland (AfD)
| 147515
| 12,6
| +2,6
| 14
| +14
|-
| align="left"|Freie Demokratische Partei (FDP)
| 143851
| 6,2
| +2,4 
| 7
| +7
|-
|-
| align="left"|De grønne
| 135677
| 5,3
| -7,8 
| 6
| -12
|-
| align="left"|Die Linke
| 77284
| 2,8
| +3,2
| 0
| –
|}

## Referanser


## Eksterne lenker
*Valgresultat, Landeswahlleiter Rheinland-Pfalz
Newtonsekund

**Newtonsekund** (symbol **Ns** eller **N·s**) er en avledet SI-enhet for impuls og bevegelsesmengde, og kan skrives som «kilogram meter per sekund» (**kg·m/s**). Ett newtonsekund tilsvarer en kraft på én newton (1 N) over ett sekund. Newtonsekund blir i enkelte sammenhenger forkortet til «sNewton».

Formelen under kan brukes til å regne ut hastigheten til en masse, dersom massen blir aksellerert av en kraft over et spesifikt tidsintervall:
:\vec F \cdot t = \Delta m \vec v

## Eksempler
Tabellen under angir bevegelsesmengden for noen ulike masser og hastigheter.

## Se også
*Power factor
Nora Ulvang

**Nora Ulvang** (født 1998) er en norsk tidligere langrennsløper som representerte Kjelsås Idrettslag.

Hun er datter av verdensmester og olympisk mester i langrenn Vegard Ulvang, og verdensmester både i langrenn og skiskyting Grete Ingeborg Nykkelmo. Hennes yngre søster Runa Ulvang går også langrenn. 

## Idrettskarriere
### Sesongen 2013/14
Ulvang deltok i Hovedlandsrennet i 2014 på Gåsbu, der hun fikk sølv på stafetten for Oslo Skikrets sammen med Anine Hallén, Camilla Lie og Martine Engebretsen. Hun fikk også bronse på 5&nbsp;km klassisk, i klassen J16 individuelt.

Hun kom på andreplass i J16-klassen i Mistbergrennet i februar.

### Sesongen 2014/15
I januar vant hun 5&nbsp;km klassisk i norgescuprennet for juniorer (U17) på Lygna, og kom på tredjeplass på sprinten. Hun endte på fjerdeplass sammenlagt i 17-årsklassen i Norgescupen i langrenn for junior 2014/15, med 391 poeng. Mathilde Myhrvold vant denne klassen. Hun vant også Skolestafetten i Holmenkollen, sammen med Nydalen videregående skole.

Hun gikk for Kjelsås' førstelag på 3 &times; 5&nbsp;km stafett i Norgesmesterskapet på ski 2015, der Kjelsås kom på 14.-plass. I junior-NM på ski 2015 fikk hun sølv på 3,75&nbsp;km klassisk stil, bak Martine Engebretsen. I tillegg kom hun på niendeplass på 7,5&nbsp;km fristil og 14.-plass på 5&nbsp;km klassisk.

Hun deltok også i NM på ski 2015, der hun kom på syvendeplass i lagspringen, sammen med Anine Ahlsand. Her deltok hun også på 5&nbsp;km, der hun kom på 65.-plass.

Hun løp Lysebotn opp i juli, der hun kom på syvendeplass i klassen K18 år. I august kom hun på andreplass på sprinten i rulleskirennet Blinkfestivalen 2015 i Sandnes. I desember kom hun på andreplass i Julegranrennet 2015 på Lygna skisenter. Hun fikk «Oldermannsligaens Ærespris» for 2015, i Kjelsås IL.

### Sesongen 2015/16
Hun deltok i Vinter-OL for ungdom 2016, som ble arrangert på Lillehammer. Der kom hun på 14.-plass i langrennscross, og kom også på 14.-plass på sprinten.

I Norgescupen i langrenn for junior 2015/16 kom hun på niendeplass sammenlagt, med én individuell seier og én andreplass under norgescupåpningen på Steinkjer som beste enkeltresultater. Hun deltok ikke i junior-NM, men deltok på 5 km fristil under NM på ski 2016, og kom der på 62.-plass.

### Sesongen 2016/17
Ulvang deltok i Junior-NM på ski 2017, og kom på 14.-plass på 15 km fristil og tolvteplass på 5 km klassisk. På stafetten kom hun på sjetteplass sammen med Oslo skikrets 1. Hun kom på 17.-plass i Norgescupen i langrenn for junior 2016/17. I NM på ski 2017 kom hun på 52.-plass på 5 km klassisk. 

### Sesongen 2017/18
Hun kom på andreplass i sprinten under Gålåsprinten i november 2017. Junior-NM på ski 2018 del 1 ble arrangert i Holmenkollen, og hun kom der på ellevteplass. Under Junior-NM del 2 på Steinkjer kom hun på niendeplass på 15 km klassisk og åttendeplass på 5 km fristil. På stafetten kom Oslo skikrets på femteplass, med Ulvang på laget. Hun kom på niendeplass sammenlagt i Norgescupen i langrenn for junior 2017/18. 

## Referanser


## Eksterne lenker
* 
*  Profil hos ungdoms-OL 2016
Fanny Brice

**Fanny Brice** (født Fania Borach; 1891–1951) var en amerikansk modell, sangerinne og skuespiller.

Allerede som tenåring begynte hun å opptre med show i Brooklyn. Hun dukket opp i forskjellige shows, først som en ballerina, deretter som sanger. Hun ble oppdaget av Florenz Ziegfeld, og fikk sitt store gjennombrudd i Follies-revyen i 1910. Hun spilte i alle revyene hans fram til 1923, med unntak av to. Hun lanserte mange kjente sanger, som for eksempel «My Man» og «Second Hand Rose».

Brice gjorde også noen få filmer, blant annet *[[My Man]]* (1928), *[[Den store Ziegfeld]]* (1936), *[[En sang går verden rundt]]* (1938) og *[[Ziegfeld Follies]]* (1946).

Livet hennes la grunnlaget for scenemusikalen *[[Funny Girl (musikal)|Funny Girl]]* (1964), og deretter filmen *[[Funny Girl (film)|Funny Girl]]* (1968), begge med Barbra Streisand i hovedrollen som Brice. Filmen fikk også en oppfølger, *[[Funny Lady]]* (1975).

Brice var gift med frisøren Frank White (1910–1913), forretningsmannen Julius «Nicky» Arnstein (1919–1927) og låtskriveren Billy Rose (1929–1938).

## Filmografi (utvalg)
* 1928 – *[[My Man]]*
* 1936 – *[[Den store Ziegfeld]]*
* 1938 – *[[En sang går verden rundt]]*
* 1946 – *[[Ziegfeld Follies]]*

## Referanser


## Eksterne lenker
* 
* 
* 
* Fanny Brice Media Gallery
Langrenn under Vinter-OL for ungdom 2016

**Langrenn under [[Vinter-OL for ungdom 2016]]** ble arrangert på Birkebeineren skistadion i Lillehammer.

## Program

## Medaljer

### Beste nasjon

### Beste utøver

### Jenter

### Gutter

## Eksterne lenker
*
Langrenn under Vinter-OL for ungdom 2016 – Langrennscross jenter

**Langrennscross for jenter under [[Vinter-OL for ungdom 2016]]** ble avholdt på Birkebeineren skistadion 13. februar 2016.

Moa Lundgren fra Sverige vant øvelsen foran landsmannen Johanna Hagström og Laura Chamiot Maitral fra Frankrike.

## Resultater
### Finale

## Referanser
Langrenn under Vinter-OL for ungdom 2016 – Langrennscross gutter

**Langrennscross for gutter under [[Vinter-OL for ungdom 2016]]** ble avholdt på Birkebeineren skistadion 13. februar 2016.

Magnus Kim fra Sør-Korea vant øvelsen foran Thomas Helland Larsen fra Norge og Lauri Mannila fra Finland.

## Resultater
### Finale

## Referanser
Mount Taranaki

**Mount Taranaki** er det nest høyeste fjellet på Nordøya etter Mount Ruapehu. Det ligger i det sørvestre hjørnet av øya, og er isolert fra andre høye topper og fjellkjeder på øya. Taranaki er en slumrende vulkan, med større utbrudd om lag hvert 500. år. Taranakis kjegleform har fått mange til å sammenligne fjellet med Fuji i Japan, og det har blitt brukt som «stand-in» for dette i filmen *[[Den siste samurai]]*. Fjellet har en mindre topp på sørsiden, kalt *Fanthams Peak*.

## Navn og historie
Maoriene kaller fjellet *Taranaki*, *Pukeonaki* eller *Pukehaupapa*. *Taranaki* kan oversettes som «det skinnende fjellet», og henspiller på snøkappen som ligger på fjellet om vinteren. 

James Cook og hans mannskap var de første europeerne som så fjellet, den 11. januar 1770. Cook ga det navnet *Mount Egmont* etter John Perceval, 2. jarl av Egmont. To år senere seilte den franske oppdagelsesreisende Marion du Fresne forbi, og kalte fjellet *Le Pic de Mascarin’* etter navnet på skipet hans.

Naturforskeren Ernst Dieffenbach var, sammen med hvalfangeren James Heberley, de første europeere som besteg toppen i 1839, etter først å ha mislyktes tidligere samme året.

I 1900 ble Egmont nasjonalpark opprettet rundt fjellet.

I 1985 godtok *New Zealand Geographic Board* maorienes krav om at fjellet skulle få tilbake sitt opprinnelige maoriske navn.

## Vulkansk aktivitet
Taranaki er en stratovulkan bygd opp av lag av andesitt og tefra. Krateret på toppen er fylt med is og snø, og har en lavakuppel i midten. Aske som har forvitret og blandet seg med jord i landet rundt fjellet har frembrakt rike, fruktbare jordbruksområder. Taranakis rekke av utbrudd startet for ca. 130 000 år siden, og store utbrudd forekommer i gjennomsnitt hvert 500. år, mindre utbrudd med ca. 90 års mellomrom. Det siste store utbruddet var rundt 1655. Et eksplosivt, mellomstort utbrudd skjedde rundt 1755, og mindre hendelser fortsatte ut på 1800-tallet. I dag anses fjellet for å være en «sovende» aktiv vulkan som sannsynligvis vil bryte ut igjen.

## Referanser

 
## Eksterne lenker
*
Al-Ghab-sletten

**Ghabsletten** (arabisk سهل الغاب, *Sahl el Ghab*) er en frodig slette nordvest i Syria. Dalen ble i hundrevis av år overflommet av vann fra Orontes, som gjorde sletten til et sumpområde. Ghabprosjektet ble satt i gang i 1950-årene for å drenere dalen og gjøre den beboelig og dyrkbar. Dette gav Syria et område på 41.000 km² med kunstig bevannet jordbruksland.

Dalen skiller al-Ansariyahfjellene i vest fra Zawiyahfjellene og platået øst i regionen. Dalen er 63 km lang og 12,1 km bred.

## Ghabprosjektet
Prosjektet startet i 1953 og tegnes som et av de viktigste hydrologiske prosjekter nord i Syria. På grunn av en slak helling (0,10 %) i Orontes i området omkring Asharnah, gav ikke elva nok vann til de omliggende områdene. Prosjektet drenerte sletten Orontes strømmet over og ble helt drenert i 1968 og gav 11&nbsp;000 familier nytt jordbruksland.

Ghabprosjektet gjorde at store områder kunne oppdyrkes og det ble utviklet et nytt irrigasjonssystem. Systemet omfattet demninger og kanalnettverk for drenering. Store demninger ble bygd i Mhardeh, Zayzun, Qarqur og andre landsbyer. Dammen ved Mhardeh, bygdt i 1961, er 40 meter høy og 200 meter lang og holder 65 mill. kubikkmeter vann. Zeyzoundammen, bygd i 1996, var 32 meter høy og heldt 71 mill. kubikkmeter vann. Den brøt sammen i juni 2002 og 22 mennesker mistet livet og et 80 kvadratkilometer stort landområde ble overflommet nedenfor demningen.

Andre fordeler med Ghabprosjektet er utbedringer i kommunikasjonssystemene ved bygging av veier og jernbane, som tidligere ikke var mulig på grunn av myrområdene. I tillegg ble det langt mindre malaria siden det var langt mindre stillestående vann.

## Kilder
*
*
*
*

## Referanser
Lauri Mannila

**Lauri Mannila** (født 12. juni 1998) er en finsk langrennsløper, som representerer Saloisten Reipas.

## Idrettskarriere
;2014
Mannila vant sprinten i U16-klassen ved det finske juniormesterskapet i langrenn 2014, som ble arrangert i Enare.

;2015
Han fikk bronse på 10&nbsp;km klassisk ved det finske juniormesterskapet i langrenn i 2015. Han kom på kom på 5.-plass på sprinten, 14.-plass 20&nbsp;km fellesstart, 21.-plass på 10&nbsp;km fristil og 62.-plass på 10&nbsp;km klassisk.

;2016
Ved det finske juniormesterskapet i langrenn 2016 kom han på 6.-plass på sprinten og 22.-plass på 15&nbsp;km klassisk.

Han deltar ved Vinter-OL for ungdom 2016. I langrennscross der kom han på 3.-plass, bak Kim Magnus og Thomas Helland Larsen.

## Referanser


## Eksterne lenker
* 
*  Resultatoversikt hos det finske skiforbundet
*  Profil hos ungdoms-OL 2016
Pinakotek

**Pinakotek** er en malerisamling eller kunstgalleri. Ordet er en konstruksjon av gresk *pínaks* «planke, skrivetavle, liste, maleri» og *théke* «kasse, eske der man lagrer noe, grav»

## Kjente museer, kalt pinakotek
* Alte Pinakothek, Neue Pinakothek og Pinakothek der Moderne i München, Tyskland. 
* *Pinacoteca Vaticana*, del av Vatikanmuseene i Vatikanstaten
* Pinacoteca Ambrosiana og Pinacoteca di Brera i Milano

## Referanser
Aalborg Kaserner

**Aalborg Kaserner** er det danske forsvarets kaserner i det nordlige Nørresundby mellom Hvorup og Nørre Uttrup. Kasernene ble oppført i 1950-årene i helt ulik stil. Vest for kasernene ligger Hvorup Plantage, hvor det finnes en øvelsesplass, og i dennes vestlige utkant nær Lindholm Høje en skytebane.

Kasernene var opprinnelig helt oppdelt i to selvstendige kaserner med egen kommandant og tilhørende hegn og vakt. Det var tale om kasernerne:
* Hvorup Kaserne mot vest, som rommet Jyske Trænregiment
* Nørre Uttrup Kaserne mot øst, som rommet Dronningens Livregiment
I 1990-årene ble det etablert felles vakt og hegn, og kasernene rommer nå Trænregimentet og avdelinger i Hjemmeværnet.

## Eksterne lenker
* PDF-kort over kasernerne og øvelsespladsen fra Naturstyrelsen.
Valget i Sachsen-Anhalt 2016

**Valget i Sachsen-Anhalt 2016** var det sjuende valget til Sachsen-Anhalts landdag og fant sted 13. mars 2016**.** Samme dag fant landdagsvalgene i Baden-Württemberg og Rheinland-Pfalz sted.

Christlich Demokratische Union (CDU) ble største parti, mens det høyrepopulistiske Alternativ for Tyskland ble nest størst med 24,2 % av andrestemmene.

## Valgordning
Sachsen-Anhalt har et personalisert forholdstallsvalg. Hver velger har to stemmer: personstemmen (førstestemmen) som blir gitt til kandidater i de 43 valgkretsene. Vinneren får et direktemandat. Velgeren har i tillegg en partistemme (andrestemmen) som går til et parti eller en annen liste. Resultatet av listevalget avgjør gruppenes styrkeforhold i landdagen. Bare de listene som oppnår minst fem prosent av stemmene (sperregrense) kommer inn i delstatsparlamentet.

Valglovene inneholder regler om overskuddsmandater og utlikningsmandater, slik at antallet medlemmer i landdagen kan variere fra valgperiode til valgperiode.

Stemmerett har tyske statsborgere som har fylt 18 år, og som har bodd minst tre måneder i delstaten. Valgbar er statsborgere som har fylt 18 år og har bodd i delstaten i minst seks måneder.

## Utgangsposisjon

Ved valget til landdagen i 2011 fikk CDU 32,5 % av partistemmene (andrestemmene) og 33 medlemmer av delstatsparlamentet. Det venstreorienterte Die Linke fikk 23,7 % av stemmene og 29 medlemmer av landdagen, mens SPD fikk 21,5 % av stemmene og 26 medlemmer. Det fjerde partiet i landdagen ble De grønne med 7,1 % av stemmene og 9 medlemmer i parlamentet. Det høyreekstreme partiet NPD fikk 4,6 % av andrestemmene og oppnådde ikke å få innvalgt representanter.

Valgdeltakelsen i 2011 var 51,2 % av 1 988 172 stemmeberettigete, mot 44,4 % i 2006.

## Meningsmålinger

## Resultat

CDU ble største parti med 29,8 %  av andrestemmene. AfD ble nest største parti med 24,2 % av stemmene. Die Linke fikk 16,3 %, SPD 10,6 %.  De grønne fikk 5,2 %, mens FDP fikk 4,9 %.

Valgdeltakelsen var 61,1 %.

Delstatsparlamentet ble ved valget redusert fra 105 til 87 medlemmer.

**Landdagsvalget i Rheinland-Pfalz 2016**
|-style="background:#E9E9E9;"
! align="left"|Parti
! Stemmer
! %
! +/-
! Representanter
|-
| align="left"|Christlich Demokratische Union (CDU)
| 334123
| 29,8
| -2,8
| 30
|-
| align="left"|Alternativ for Tyskland (AfD)
| 271832
| 24,2
| +24,2
| 24
|-
| align="left"|Die Linke
| 207 704
| 16,3
| -7,3
| 17
|-
| align="left"|Sozialdemokratische Partei Deutschlands (SPD)
|158759
| 10,6
| -10,9
| 11
|-
| align="left"|De grønne
| 58 910
| 5,2
| -2,0
| 5
|-
| align="left"|Freie Demokratische Partei (FDP)
| 60753
| 4,9
| +1,0 
| 0
|}

## Referanser


## Eksterne lenker
* Valgresultat, Statistische Landesamt Sachsen-Anhalt
Slots- og Kulturstyrelsen

**Slots- og Kulturstyrelsen** er en dansk etat under Kulturministeriet opprettet 1. januar 2016 gjennom en sammenslåing av Kulturstyrelsen og Styrelsen for Slotte og Kulturejendomme.

## Referanser


## Eksterne lenker
*
Liste over borgermestre i Fuglafjørður

**Liste over borgermestre i Fuglafjørður**. Fuglafjørður på Færøyene ble utskilt som egen kommune i 1918.

## Fotnoter


## Referanser
Thomas Helland Larsen

**Thomas Helland Larsen** (født 20. april 1998) er en norsk langrennsløper som representerer Fossum Idrettsforening.

## Idrettskarriere
### 2015
Han fikk to medaljer i Junior-NM på ski 2015; sølv på 7,5 km klassisk og sølv på sprinten.

I Norgescupen i langrenn for junior 2014/15 kom han på tredjeplass sammenlagt.

I Nordisk juniorlandskamp i Örnsköldsvik tok han to sølvmedaljer på henholdsvis sprint klassisk og 4x5 km stafett. 

### 2016
Han deltok i Vinter-OL for ungdom 2016. I langrennscross kom han på andreplass, bak Kim Magnus. I den klassiske sprinten tok han gull.

På Junior-NM på ski 2016 tok han sølv på 15 km klassisk og 4x5 km stafett med Akershus.

I Norgescupen for junior 2015/2016 kom han på 2.plass sammenlagt bak Vebjørn Hegdal.

### 2017
Han var med i troppen til Junior-VM på ski i Park City 2017. Der tok sølv på 20 km dobbel jaktstart og gull på stafetten, hvor han gikk siste etappen. På den klassiske sprinten ble han nummer fire. 

I junior-NM på ski 2017 ble han norgesmester i sprint skøyting. Senere samme sesong ble han også norgesmester i stafett med Akershus.

### 2021/22
Larsen tok sin første pallplass i verdenscupen da han etter 30.-plass i prologen ble nummer to på sprint fristil på Lillehammer 3. desember 2021.

## Eksterne lenker
* 
* Profil hos ungdoms-OL 2016
Selvmedlidenhet

**Selvmedlidenhet** er en vanlig følelsesmessig reaksjon på store personlige skuffelser og prøvelser, men kan også ramme dem som erfarer mindre problemer og hverdagslige utfordringer. 

Medlidenhet har blitt definert som «sympatisk hjertefølt sorg på vegne av en som lider fysisk eller mentalt, eller som på en annen måte føler seg plaget eller ulykkelig». Selvmedlidenhet kan derfor defineres som en følelse av sorg over egne fysiske eller mentale smerter, uro eller ulykke.

En gjennomgang av tilgjengelig forskning på forholdene mellom følelsen av selvmedlidenhet og forskjellige typer personlighetstrekk, viser at det stort sett er enighet om at selvmedlidenhet er en følelsesmessig reaksjon som oppstår når man må mestre stressende situasjoner. Likevel er det store individuelle forskjeller i reaksjonsmønstre. 

Personer som har lett for å synes synd på seg selv kan ha økt sannsynlighet for å bruke mye tid og krefter på selvbevisst grubling over egne feil, vanskeligheter og tap. Siden følelsen kan få en til å søke mer oppmerksomhet, empati og hjelp fra omgivelsene enn de er villige til å gi, kan *vedvarende* selvmedlidenhet føre til sosiale utfordringer. Dette kan forsterkes av følelser av frykt og ensomhet, foruten at det kan se ut til å henge sammen med at man bærer nag mot, blir misunnelig på, og nærer fiendtlighet mot andre. 

Den samme gjennomgangen omfatter kliniske observasjoner fram til 2000–tallet som viser at vedvarende selvmedlidenhet er en svært ineffektiv og kanskje til og med skadelig reaksjon på stressende situasjoner.

## Fotnoter


## Referanser
Uglen og pusekatten

***Uglen og pusekatten*** (originaltittel ***The Owl and the Pussycat***) er en amerikansk romantisk komedie fra 1970, regissert av Herbert Ross. Barbra Streisand spiller hovedrollen som en deltidsprostituert som går på nervene til en bokhandler (spilt av George Segal). Til tross for ulikhetene imellom dem, begynner kjærligheten å spire. Dette var Streisands første filmrolle som ikke var en musikal.

Streisand ble nominert til en Golden Globe for rolletolkningen sin i filmen.

Musikkalbumet til filmen inneholder dialog mellom rollefigurene og musikk fra jazzgruppen Blood, Sweat & Tears.

Streisand spilte inn en scene for filmen hvor hun var naken. Hun inngikk imidlertid en avtale med regissøren om å klippe den vekk hvis hun ble misfornøyd, noe hun ble. I november 1979 publiserte pornobladet *[[High Society (magasin)|High Society]]* bilder av Streisand fra denne scenen, og de ble saksøkt av skuespilleren selv.

## Handling
Felix Sherman er en bokhandel-eier og håpefull roman-forfatter som bor i New York City. Han rapporterer til utleieren at hans frekke, uutdannede nabo Doris (spilt av Barbra Streisand) jobber som prostituert, blir hun plutselig kastet ut. Hun konfronterer Felix med dette umiddelbart, midt på natten. Felix, som ikke hadde ment at hun faktisk skulle kastes ut av bygget, godtar motvillig å la henne bli i leiligheten hans midlertidig. Men samme natt velger utleieren å kaste ut Felix også. Begge to flytter til leiligheten til Felix sin venn og kollega Barney. 

De to veldig forskjellige personlighetene deres fortsetter å kollidere. Felix leser et utdrag fra hans neste roman til henne, som hun ikke liker, og bråket fra krangelen gjør at Barney reiser sin vei. Dagen etter går Felix forbi et teater som viser en voksenfilm med Doris i hovedrollen, og han bestemmer seg for å se den av nysgjerrighet. Doris oppdager snart at Felix faktisk er forlovet, og snart skal gifte seg. Men de fortsetter sitt vennskap, og Doris forteller at hun faktisk liker romanen hans. Han kysser henne, og de har sex. Men plutselig kommer Felix sin forlovede og foreldrene hennes, og oppdager dem sammen i badekaret.

## Medvirkende
* Barbra Streisand som Doris
* George Segal som Felix
* Robert Klein som Barney
* Evelyn Lang som Barneys jente
* Roz Kelly som Eleanor

## Referanser


## Eksterne lenker
*
École nationale des ponts et chaussées

**École nationale des ponts et chaussées** (**ENPC** eller **École des Ponts ParisTech**) er en fransk Grande École som uteksaminerer ingeniører nord i Frankrike (Champs-sur-Marne), og som er medlem av *Conférence des grandes écoles*

## Utveksling og doble grader
Flere svenske tekniske høyskoler har utveksling med ENPC. Spesielt interessant er kanskje nettverket , som etter en toårig utveksling gir rett til en eksamen også fra den utenlandske høyskolen.

## Grader tilbudt
* Ingeniør Ponts ParisTech ;
* Master of Science ;
* Mastère Spécialisé ;
* Executive MBA luftfartøy (i samarbeid med École nationale de l'aviation civile'') ;
* Filosofisk doktorgrad.

## Kjente akademikere
* Henri Becquerel, fransk fysiker, nobelprisvinner og en av oppdagerne av radioaktiviteten.
* Augustin Louis Cauchy, fransk matematiker.
* Jacques-Henri Bernardin de Saint-Pierre, fransk forfatter.
* Józef Brandt, en polsk maler.
* Henry Darcy,  fransk ingeniør som gjennomførte grunnleggende arbeid innenfor hydraulikk og hydrogeologi.
* Camille Krantz, fransk politiker.
* Charles Joseph Minard, fransk brobyggingsingeniør, som i ettertid har blitt kjent for innovasjon innen informasjonsvisualiering.
* Marie François Sadi Carnot, fransk statsmann og den fjerde presidenten for den tredje franske republikk.
* Souphanouvong,  laotisk prins og politiker.

## Referanser


## Eksterne lenker
*
The Way We Were (album)

***The Way We Were*** er det 15. studioalbumet til artisten Barbra Streisand. 

Musikkalbumet ble først utgitt i januar 1974 med tittelen *The Way We Were*, men på grunn av copyright-rettighetene til Ray Stark, som produserte filmen *[[Våre beste år]]* (engelsk: *The Way We Were*), ble albumet gitt ut på nytt med tittelen *Barbra Streisand Featuring the Hit Single The Way We Were and All in Love Is Fair*. Tittelen *The Way We Were* ble fjernet fra coveret, og den nye ble lagt til. Tittelen ble forandret tilbake til *The Way We Were*, og det opprinnelige coverbildet kom tilbake for den nye utgivelsen i 2002.

Musikkalbumet består av seks sanger som ble spilt inn i 1970 for at album som skulle hete *The Singer*. Dette albumet ble imidlertid skrinlagt. I 1991 ble to andre låter fra dette albumet («The Singer» og «I Can Do It») utgitt på Streisands samlealbum *[[Just for the Record...]]*. De nye sangene som ble spilt inn for dette albumet, var «The Way We Were», «All in Love Is Fair», «Being at War with Each Other» og «Something So Right».

Albumet nådde toppen av USAs albumliste og solgte til dobbelt platina med to millioner solgte eksemplarer. Det solgte til sølv i Storbritannia.

*The Way We Were* har solgt tre millioner eksemplarer på verdensbasis.

## Sporliste
# «Being at War with Each Other» (Carole King) — 4:01
# «Something So Right» (Paul Simon) — 4:26
# «The Best Thing You've Ever Done» (Martin Charnin) — 2:49
# «The Way We Were» (fra *[[Våre beste år]]*) (Marvin Hamlisch, Alan Bergman, Marilyn Bergman) — 3:31
# «All in Love Is Fair» (Stevie Wonder) — 3:51
# «What Are You Doing the Rest of Your Life?» (Michel Legrand, Alan Bergman, Marilyn Bergman) — 3:19   
# «Summer Me, Winter Me» (Michel Legrand, Alan Bergman, Marilyn Bergman) — 2:55   
# «Pieces of Dreams» (Michel Legrand, Alan Bergman, Marilyn Bergman) — 3:26   
# «I've Never Been a Woman Before» (Tom Baird, Ron Miller) — 2:44
# «My Buddy/How About Me?» (Walter Donaldson, Gus Kahn), (Irving Berlin) — 4:08
# «The Way We Were (Soundtrack Version)» (fra *[[Våre beste år]]*) (Marvin Hamlisch, Alan Bergman, Marilyn Bergman) — 3:54 (bonuslåt)

## Singler
* «The Way We Were» / «What Are You Doing the Rest of Your Life?» (1973) 
* «All in Love is Fair » / «My Buddy - How About Me?» (1974)

## Referanser


## Eksterne lenker
* 
* Barbra Streisand Archives: Records/The Way We Were
Banzaicon

**Banzaicon** er et arrangement for ungdom som holder til i Larvik og baserer seg på japansk populærkultur. De har spesielt fokus på anime, manga, fantasy, science fiction, rollespill, videospill, kostymer, kampsport og konkurranser. Hvert år kårer de  samt det beste årlige kostymet.

Arrangementet har vært arrangert siden 2009.

## Historie
I 2011 var det mer enn 300 deltakere som deltok på arrangementet. Året etter ble det lagt ut 500 billetter til salgs, der alle billettene ble solgt. I 2016 flytta Banzaicon til et nytt og større lokale med plass til flere deltakere. Året etter tok arrangementet en pause og ble ikke holdt, men Banzaicon ble igjen arrangert i de større lokalene i 2018. I 2020 var det planlagt å holdes fra 9. til 11. oktober, men arrangementet ble avlyst og ikke holdt det året. Som erstatning for at arrangementet ikke ble noe av ble det heller arrangert en videostrøm kalt Banzaicon 9 & ¾ den 17. oktober.

## Underholding
Det avholdes alt fra konserter, foredrag, framvisning av kampsport, samt spill og aktiviteter det er mulig å delta på. Arrangementet er rusfritt.

## Se også
*Desucon
*Torucon

## Referanser


## Eksterne lenker
*